Diari Oficial de la Generalitat Valenciana


Sumari del DOGV 8012, del 31-03-2017 (2017/2645)

RESOLUCIÓ de 27 de març de 2017, de la Direcció General de Funció Pública, per la qual es convoca el concurs específic número 15/2017, per a la provisió de llocs de treball de naturalesa funcionarial d'administració especial del cos A1-28, superior tècnic d'investigadors científics de l'administració de la Generalitat, escales A1-28-02, investigador, i A1-28-03, professor d'investigació.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8012

Data del DOGV
:   31-03-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/2645


Data del document
:   27-03-2017

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * concurs administratiu

RESOLUCIÓ de 27 de març de 2017, de la Direcció General de Funció Pública, per la qual es convoca el concurs específic número 15/2017, per a la provisió de llocs de treball de naturalesa funcionarial d'administració especial del cos A1-28, superior tècnic d'investigadors científics de l'administració de la Generalitat, escales A1-28-02, investigador, i A1-28-03, professor d'investigació.  
 [2017/2645]  
Actualment existeixen en l'Administració del Consell llocs de treball de naturalesa funcionarial, sector administració especial del cos A1-28, superior tècnic d'investigadors científics de l'administració de la Generalitat, escales A1-28-02, investigador, i A1-28-03, professor d'investigació, la forma de provisió dels quals és el concurs específic i que, inclosos en les relacions de llocs de treball vigents, aprovades per la Resolució, de 18 de maig de 2016, de la consellera de Justícia, Administració Pública, Reformes Democràtiques i Llibertats Públiques (DOCV 7790, 25.05.2016), i actualitzades per la Resolució de 10 de novembre de 2016 (DOGV 7917, 15.11.2016), es troben vacants, per la qual cosa n'escau la provisió amb destinació definitiva.  
  
Així doncs, escau convocar aquest concurs de conformitat amb el que disposen els articles 99 i següents de la Llei 10/2010, de 9 de juliol, d'ordenació i gestió de la funció pública valenciana (d'ara endavant LOGFPV), i la normativa que la desplega.  
Sent que el sexe infrarepresentat és el femení, prenent com a base per al càlcul el sexe de les persones en actiu en el cos i escales objecte de la convocatòria, s'estableix com a criteri de desempat en el segon apartat de la base huitena d'aquesta resolució.  
  
Per l'anterior, i fent ús de les atribucions que confereix a aquesta Direcció General de Funció Publica l'article 38 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i l'article 11 del Decret 154/2015, de 18 de setembre, del Consell, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques, resolc:  
  
Primer  
Convocar la provisió dels llocs de treball de naturalesa funcionarial, sector administració especial, del cos A1-28, superior tècnic d'investigadors científics de l'administració de la Generalitat, escales A1-28-02, investigador, i A1-28-03, professor d'investigació, relacionats en l'annex I d'aquesta resolució, que es desenvoluparà d'acord amb les bases següents:  
  
Primera. Participants  
A) Per a participar en aquesta convocatòria, caldrà estar en possessió dels requisits exigits en la classificació del lloc de treball a què es concorre, i la resta de previstos en la normativa vigent, i mantindre'ls durant tot el procediment, fins al dia de la presa de possessió.  
  
La participació en aquest concurs de mèrits podrà tindre caràcter voluntari o forçós:  
1) Podrà participar amb caràcter voluntari:  
a) El personal funcionari de carrera en actiu integrat en l'administració de la Generalitat del cos A1-28, superior tècnic d'investigadors científics de l'administració de la Generalitat, escales A1-28-01, científic titular, A1-28-02, investigador, i A1-28-03, professor d'investigació.  
  
El personal amb destinació definitiva haurà d'haver romàs un mínim d'un any en el lloc de treball obtingut amb caràcter definitiu, excepte en els supòsits assenyalats en l'apartat 3 de l'article 101 de la LOGFPV.  
  
b) El personal funcionari de carrera integrat en el cos A1-28, superior tècnic d'investigadors científics de l'administració de la Generalitat, escales A1-28-01, científic titular, A1-28-02, investigador, i A1-28-03, professor d'investigació, que reingresse al servei actiu a través del present concurs.  
Si el personal funcionari de carrera que pretén reingressar no ha estat integrat amb anterioritat en el cos A1-28, escales A1-28-01, A1-28-02, o A1-28-03 citades en el paràgraf anterior, també podrà participar en aquest concurs sempre que les característiques de l'últim lloc de treball que es va obtindre amb destinació definitiva siguen equiparables a les d'algun dels dos cossos i escales convocats, d'acord amb el que disposa la disposició addicional primera, apartat 5, de la LOGFPV.  
  
El personal funcionari de carrera en excedència voluntària per interès particular, haurà d'haver romàs un mínim de dos anys en tal situació, d'acord amb el que disposa l'apartat 1 de l'article 127 de la LOGFPV.  
  
2) Participarà amb caràcter forçós el personal funcionari de carrera de l'administració de la Generalitat, sector administració especial, del cos A1-28, superior tècnic d'investigadors científics de l'administració de la Generalitat, escales A1-28-02, investigador, i A1-28-03, professor d'investigació:  
a) En situació d'excedència forçosa.  
b) En expectativa de destinació.  
c) En adscripció provisional en algun dels llocs convocats per a la seua provisió en la present resolució. El personal esmentat haurà de sol·licitar, almenys, el lloc que ocupa provisionalment.  
d) El personal declarat en suspensió ferma de funcions per un període superior a sis mesos, en virtut de sentència penal o sanció disciplinària, sempre que haja complit el període de suspensió.  
Si no participa en aquest concurs de mèrits, el personal inclòs en els supòsits a, c i d serà declarat en la situació d'excedència voluntària per interès particular, d'acord amb el que preveuen els articles 133.3, 105.5 i 127.3 de la LOGFPV. I el personal inclòs en el supòsit b serà declarat en situació d'excedència forçosa, d'acord amb el que disposa l'article 133.1.b de la LOGFPV.  
B) No podran prendre part en aquest concurs:  
1. El personal suspens en ferm, mentre dure la suspensió.  
2. El personal que, per sanció de demèrit, estiga impossibilitat per a participar en procediments de provisió dels llocs convocats, mentre dure la sanció.  
3. El personal excedent voluntari per interès particular durant el termini legal obligatori de permanència en la situació esmentada, si és d'aplicació.  
4. Els sancionats amb trasllat forçós amb canvi de localitat, fins que transcórreguen un o tres anys, per a destinació en la mateixa localitat en què se'ls va imposar la sanció, si es tracta de falta greu o molt greu, respectivament.  
  
Segona. Presentació de sol·licituds  
La sol·licitud, en la qual s'haurà de realitzar l'autobaremació de tots els mèrits i indicar els llocs de treball convocats als quals es concorre per ordre de preferència, es presentarà en el Registre electrònic de la Generalitat, a través de la pàgina web de la Generalitat: www.gva.es «Guia PROP - Ocupació pública», apartat Descripció, indiqueu el número de la convocatòria i l'any (ex. 01/2017), entrant en l'apartat de concursos, o bé a través de la pàgina web de la Conselleria de Justícia, Administració Pública, Reformes Democràtiques i Llibertats Públiques, http://www.justicia.gva.es/ca/web/recursos-humanos.  
D'altra banda, es presentarà en el Registre General de la Conselleria de Justícia, Administració Pública, Reformes Democràtiques i Llibertats Públiques (carrer de Castán Tobeñas, número 77, torre 4 de la ciutat administrativa 9 d'Octubre de València), en els dels serveis centrals i territorials de les distintes conselleries, o en qualsevol de les oficines públiques a què fa referència l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú, la documentació següent:  
- Documentació acreditativa que es reuneix el requisit de cinc anys d'experiència postdoctoral en investigació agroalimentària, si s'opta per llocs de l'escala A1-28-02, investigador, o de 8 anys, si s'opta per llocs de l'escala A1-28-03, científic investigador;  
- Documentació acreditativa dels mèrits generals i específics corresponents a la primera i segona fase del concurs, d'acord amb el que preveu la base cinquena de la present resolució, sempre que no consten anotats en el Registre de Personal de l'Administració de la Generalitat;  
- Les relacions dels mèrits específics, annexos III i IV, en l'última columna de les quals es farà constar l'autobaremació detallada per apartats.  
- Una memòria, en sobre tancat, sobre un tema relacionat amb les funcions del/s lloc/s sol·licitat/s, segons consta en l'apartat primer de mèrits específics de la base cinquena, i en la forma prevista en annex II de la present resolució.  
El termini de presentació de la sol·licitud i de la resta de documentació serà, en tot cas, de quinze dies hàbils comptats des de l'endemà de la publicació d'aquesta convocatòria en el Diari Oficial de la Generalitat Valenciana.  
  
Tercera. Acreditació de mèrits  
S'entendran al·legats i acreditats els mèrits generals que consten anotats en el Registre de Personal de la Generalitat, abans de la finalització del termini de presentació de sol·licituds, i que hagen de valorar-se d'acord amb la convocatòria, sense necessitat d'aportar la documentació acreditativa corresponent.  
En qualsevol moment del procés, la comissió de valoració podrà requerir del participant aclariment sobre els mèrits acreditats.  
A fi de facilitar la gestió del procediment, la documentació esmentada haurà de presentar-se en el mateix ordre en què vénen assenyalats els apartats del barem indicat en la base cinquena.  
  
Quarta. Llocs de treball a sol·licitar  
El personal que participe voluntàriament, comprés en l'apartat A.1 de la base primera, podrà sol·licitar, per ordre de preferència, tots els llocs de treball relacionats en l'annex I, sempre que complisquen els requisits exigits.  
El personal en excedència forçosa, comprés en l'apartat A.2.a de la base primera, haurà de sol·licitar, com a mínim, els llocs convocats de la seua localitat per als quals complisca els requisits exigits, d'acord amb el que disposa l'article 133.3 de la LOGFPV.  
El personal en expectativa de destinació, comprés en l'apartat A.2.b de la base primera, haurà de sol·licitar, com a mínim, els llocs situats en la localitat on estava destinat per als quals complisca els requisits exigits, d'acord amb el que disposa l'article 134.4 de la LOGFPV.  
  
El personal en adscripció provisional, comprés en l'apartat A.2.c de la base primera, haurà de sol·licitar, almenys, el lloc de treball que ocupa provisionalment, d'acord amb el que disposa l'article 105.5 de la LOGFPV.  
El personal declarat en suspensió ferma, comprés en l'apartat A.2.d de la base primera, podrà sol·licitar tots els llocs de treball relacionats en l'annex I per als quals complisquen els requisits exigits, de conformitat amb el que disposa l'article 136.1 de la LOGFPV.  
  
Per raons de convivència familiar, si dues persones participants estigueren interessades en els llocs oferits en aquest concurs per a un determinat municipi, podran condicionar les seues peticions al fet que ambdues obtinguen destinació al municipi esmentat, entenent-se en cas contrari anul·lada la petició formulada per ambdues. Els qui s'acullen a aquesta petició condicional hauran de concretar-ho en la seua sol·licitud i acreditar-ho degudament en l'expedient.  
  
Cinquena. Barem de mèrits  
La valoració dels mèrits es realitzarà de la manera següent:  
  
Primera fase. Mèrits generals  
A) Antiguitat i pertinença al cos.  
La puntuació màxima possible a obtindre en el present apartat serà de 18 punts.  
A.1. Antiguitat: es valorarà a raó de 0,05 punts per cada mes complet de servei actiu en les distintes administracions públiques. A aquests efectes, també es computaran els serveis reconeguts a l'empara del que disposa la Llei 70/1978, de 26 de desembre, de reconeixement dels serveis previs en l'administració pública. La puntuació màxima possible a obtindre en aquest apartat serà de 9 punts.  
A.2. Temps de pertinença al cos: es valorarà a raó de 0,05 punts per cada mes complet de servei en actiu en el cos A1-28, superior tècnic d'investigadors científics de l'administració de la Generalitat. La puntuació màxima possible a obtindre en aquest apartat serà de 9 punts.  
  
Es computaran en aquest apartat els serveis prestats com a personal funcionari de carrera de la Generalitat amb anterioritat a la integració en els cossos i escales previstos en la LOGFPV, en el mateix grup/subgrup de classificació que corresponga, d'acord amb les equivalències previstes en la disposició addicional sisena de la mencionada llei.  
  
B) Carrera professional.  
La puntuació màxima possible a obtindre en el present apartat serà de 10 punts.  
B.1. Grau de desenvolupament professional reconegut. Es valorarà el grau de desenvolupament professional reconegut corresponent al grup o subgrup professional en què estiga classificat el cos i l'escala a què estiguen adscrits els llocs objecte de la convocatòria, d'acord amb l'escala següent:  
  
GDP reconegut Punts  
I 2  
II 4  
III 6  
IV 8  
  
B.2. Grau de nivell competencial reconegut. Si el grau de nivell competencial reconegut és igual o superior al dels llocs sol·licitats es valorarà amb 2 punts.  
C) Formació.  
La puntuació màxima possible a obtindre en el present apartat serà de 18 punts.  
C.1. Titulacions acadèmiques oficials.  
La puntuació màxima possible a obtindre en el present apartat serà de 4 punts.  
Es valorarà estar en possessió de més d'un doctorat de la manera següent:  
- Per estar en possessió de doctorat en enginyeria, tecnologia dels aliments, biologia veterinària, i qualsevol altra titulació científica relacionada directament amb la investigació i la producció agrària: 3 punts.  
  
- Per estar en possessió de doctorat en disciplines no relacionades directament amb la investigació i la producció agrària: 1 punt.  
La possessió de titulacions acadèmiques no es presumirà en cap cas, per la qual cosa l'al·legació de titulacions de nivell superior no comportarà que es tinguen en compte les de nivell inferior, ni tan sols la que va servir per a accedir al respectiu grup de titulació.  
En conseqüència, a fi de facilitar l'adequada gestió del procediment i a fi de realitzar una correcta valoració d'aquest apartat, i sense perjuí del que disposen les bases tercera i setena d'aquesta convocatòria, les persones interessades hauran de poder acreditar la totalitat de les titulacions que hagen de tindre's en compte.  
C.2. Cursos de formació i perfeccionament.  
Es valoraran les següents accions formatives rebudes o impartides:  
  
La puntuació màxima possible a obtindre en el present apartat serà de 4 punts.  
- Cursos rebuts o impartits amb anterioritat a la data de publicació de la present convocatòria, i que hagen sigut convocats, gestionats o homologats per l'IVAP, per centres de formació de personal empleat públic o per les organitzacions sindicals o altres promotors, dins del marc dels acords de formació per a l'ocupació de les administracions públiques, vigents en el moment de la seua realització, d'acord amb l'escala següent:  
- De 100 o més hores: 1,00 punts.  
- De 75 o més hores: 0,75 punts.  
- De 50 o més hores: 0,50 punt.  
- De 25 o més hores: 0,25 punts.  
- De 15 o més hores: 0,15 punts.  
En el supòsit d'impartició de cursos la valoració serà doble. A aquests efectes es valorarà la suma de les hores de cada curs diferent impartit, no sent susceptibles de valoració les impartides en successives edicions d'un mateix curs.  
En cap cas, no seran susceptibles de valoració les successives edicions d'un mateix curs rebut o impartit.  
No es puntuaran en aquest subapartat ni en l'anterior, els cursos de valencià o idiomes, els cursos pertanyents a una carrera universitària, la recepció de cursos de doctorat amb què s'accedeix al cos, ni la recepció de qualsevol altre curs dels diferents instituts de les universitats, quan formen part del pla d'estudis del centre, ni els cursos derivats de processos selectius, promoció interna, plans d'ordenació de recursos humans, o d'adaptació del règim jurídic a la naturalesa dels llocs que ocupen.  
  
C.3. Coneixements de valencià: s'acreditaran per mitjà de la presentació del corresponent certificat expedit, homologat o convalidat per la Junta Qualificadora de Coneixements de Valencià, i es puntuarà exclusivament el nivell més alt obtingut d'acord amb l'escala següent:  
  
a) Grau elemental (B1): 1,5 punts.  
b) Grau mitjà (C1): 3 punts.  
c) Grau superior (C2): 5 punts.  
Per cada certificat de capacitació tècnica (llenguatge administratiu, llenguatge en mitjans de comunicació i correcció de textos) expedit per la Junta Qualificadora de Coneixements del Valencià, s'afegirà 1 punt.  
  
La puntuació màxima possible a obtindre en aquest apartat serà de 6 punts.  
C.4. Coneixements d'idiomes comunitaris: es valorarà el coneixement de llengües oficials de la Unió Europea, diferents de la llengua espanyola, segons els nivells especificats, i s'acreditarà documentalment per mitjà de títols, diplomes i certificats expedits per les escoles oficials d'idiomes, o els seus equivalents, per les universitats espanyoles que seguisquen el model d'acreditació d'exàmens de l'Associació de Centres de Llengües d'Educació Superior (ACLES), així com tots aquells indicats en l'annex del Decret 61/2013, del Consell, pel qual s'estableix un sistema de reconeixement de la competència en llengües estrangeres a la Comunitat Valenciana, tenint en compte les seues modificacions posteriors per ordre de la conselleria competent en matèria d'educació.  
  
La valoració del coneixement de l'idioma comunitari s'efectuarà puntuant exclusivament el nivell més alt obtingut en cada un dels idiomes, diferenciant amb major puntuació el coneixement de l'anglès:  
  
- Coneixements d'anglès  
Nivell B1: 1 punt.  
Nivell B2: 2 punts.  
Nivell C1: 3 punts.  
Nivell C2: 4 punts.  
- Altres idiomes comunitaris  
Nivell B1: 0,5 punts.  
Nivell B2: 1 punt.  
Nivell C1: 2 punts.  
Nivell C2: 3 punts.  
Aquest apartat es valorarà fins a un màxim de 4 punts.  
D) Exercici com a personal funcionari de carrera del cos A1-28 i escales A1-28-02 i A1-28-03, en llocs d'igual o superior nivell competencial al dels llocs als quals es concursa. Es valorarà a raó de 0,04 punts per mes complet de treball, fins a un màxim de 9 punts.  
  
  
Segona fase. Altres mèrits específics  
E) Prova de caràcter pràctic. Consistirà en l'avaluació d'una memòria i la seua presentació oral, en què els aspirants exposaran els seus coneixements i la seua visió sobre un tema relacionat amb les funcions del lloc o llocs sol·licitats, segons el que preveu en l'annex II.  
La puntuació màxima a obtindre en aquest apartat serà de 10 punts.  
F) Activitats de divulgació cientificotècnica i formativa. Es valoraran les activitats formatives i de divulgació que tinguen relació amb la investigació agrària desenvolupada en l'IVIA, d'acord amb el que disposa l'annex III d'aquesta convocatòria, sempre que no hagen sigut valorades en un altre apartat.  
La puntuació màxima a obtindre en aquest apartat serà de 7 punts.  
G) Publicació de resultats científics i obtenció de recursos per a la investigació. Es valoraran les activitats relacionades amb les publicacions científiques i l'obtenció de recursos per a la investigació que tinguen relació amb la investigació agrària desenvolupada en l'IVIA segons el que disposa l'annex IV d'aquesta convocatòria, sempre que no hagen sigut valorades en un altre apartat.  
La puntuació màxima a obtindre en aquest apartat serà de 28 punts.  
  
Sisena. Puntuacions màxima i mínima  
La puntuació màxima possible a obtindre per tots els apartats establits en la base cinquena serà de 100 punts.  
La puntuació mínima per a accedir a les places de l'escala A1-28-02 serà:  
- 10 punts en la primera fase.  
- 15 punts en la segona fase.  
La puntuació mínima per a accedir a les places de l'escala A1-28-03 serà:  
- 15 punts en la primera fase.  
- 35 punts en la segona fase.  
  
Setena. Desenvolupament del concurs i adjudicació dels llocs de treball  
Finalitzat el termini de presentació de sol·licituds i resta de documentació, la Direcció General de Funció Pública, després de la comprovació del compliment dels requisits de participació, proporcionarà a la comissió de valoració les sol·licituds presentades amb indicació d'aquells sol·licitants que no complisquen els requisits de participació.  
Únicament es tindran en compte els mèrits obtinguts, al·legats i acreditats abans de finalitzar el termini de presentació de sol·licituds de participació en la present convocatòria.  
Una vegada rebuda la documentació, la comissió de valoració, la composició de la qual s'indica en l'apartat II de la present resolució, avaluarà els mèrits dels concursants i convocarà els participants a la realització de la prova de caràcter pràctic, amb un mínim de 48 hores d'antelació, en el web de la Conselleria de Justícia, Administració Pública, Reformes Democràtiques i Llibertats Públiques, segons la ruta indicada en la base segona d'aquesta resolució.  
Una vegada finalitzada la prova de caràcter pràctic, la comissió de valoració formularà una proposta d'adjudicació provisional, i posarà de manifest a les persones interessades les puntuacions assignades en cada apartat, per mitjà de la seua publicació a través de la pàgina web de la Generalitat www.gva.es «Guia PROP - Ocupació pública», apartat Descripció, indiqueu el número de la convocatòria i l'any (01/2017) entrant en Convocatòria, Certificat telemàtic, o bé a través de la pàgina web de la Conselleria de Justícia, Administració Pública, Reformes Democràtiques i Llibertats Públiques, http://www.justicia.gva.es/ca/web/recursos-humanos/concurso-de-traslados.  
Les persones interessades disposaran d'un termini de deu dies hàbils, a comptar des de l'endemà de la publicació, per a formular les reclamacions que consideren oportunes i, si és el cas, justificar el que estimen pertinent davant la comissió de valoració.  
Si, com a conseqüència de les al·legacions presentades, s'hagueren vist modificades les relacions publicades, la comissió, abans d'elevar la nova proposta, realitzarà a les noves persones adjudicatàries els requeriments d'esmena que escaiguen.  
Si en el desenvolupament del concurs, se suscitaren dubtes respecte a la compatibilitat funcional d'alguna persona participant que tinga reconegut un grau de discapacitat, se sol·licitarà un dictamen de la Comissió d'Estudi de la Diversitat Funcional, que especificarà les causes per les quals no ha de ser-li adjudicat el lloc o les mesures necessàries per a la seua adaptació. En aquest cas, la persona podrà participar condicionadament en el concurs, i quedarà en suspens el transcurs del termini màxim per a dictar la resolució que aprova la relació definitiva fins a la recepció del dictamen.  
Transcorregut el termini i resoltes les reclamacions, la comissió elevarà una proposta d'adjudicació definitiva a la Direcció General de Funció Pública per a la seua resolució i publicació en el Diari Oficial de la Generalitat Valenciana, i la publicació esmentada servirà de notificació a les persones interessades.  
L'adjudicació dels llocs de treball es farà segons l'ordre de puntuació obtingut per aplicació del barem assenyalat en la base cinquena.  
  
Vuitena. Resolució d'empats  
Els empats que es produïsquen es dirimiran amb l'adjudicació de la plaça, atesos els criteris següents amb caràcter successiu:  
1r. S'adjudicarà a la persona concursant que acredite un grau de discapacitat superior al 33 %, enfront de la que no l'acredite. Si l'empat es produïra entre persones amb diversitat funcional, la plaça s'adjudicarà a la persona amb un major percentatge de discapacitat.  
2n. S'adjudicarà a la persona que haja obtingut major puntuació en algun dels mèrits que a continuació s'assenyalen, segons l'ordre de preferència següent:  
a) Publicació de resultats científics i obtenció de recursos per a la investigació.  
b) Activitats de divulgació cientificotècnica i formativa.  
c) Formació.  
d) Exercici de llocs de treball d'igual o superior nivell competencial.  
e) Pertinença al cos A1-28.  
f) Antiguitat.  
g) Grau de desenvolupament professional i, finalment,  
3r. De persistir l'empat la plaça s'adjudicarà a favor de la dona, per ser el sexe infrarepresentat en aquesta convocatòria.  
  
Novena. Termini de resolució del concurs  
La Direcció General de Funció Pública resoldrà aquest concurs en un termini no superior a sis mesos, a comptar des de l'endemà d'aquell en què finalitze el termini de presentació de sol·licituds de participació.  
  
  
Deu. Desistiment i renúncia  
1) Desistiment: el personal que participe voluntàriament en el present concurs de mèrits, podrà desistir per escrit de la seua sol·licitud abans que finalitze el termini de presentació de sol·licituds. Transcorregut el termini indicat, no cabrà el desistiment, per la qual cosa el personal participant quedarà vinculat a la seua sol·licitud i al resultat del procediment.  
2) Renúncia: no produirà cap efecte la renúncia al lloc de treball adjudicat en aquest concurs llevat que, amb anterioritat a la finalització del termini de presa de possessió, s'obtinga un altre lloc de treball per resolució d'una convocatòria concurrent, tant de concurs com de lliure designació. En aquest cas, dins del termini esmentat, s'haurà d'optar per un dels llocs de treball adjudicats, per mitjà d'un escrit dirigit a la Direcció General de Funció Pública, i s'entendrà que renuncia a la resta de llocs adjudicats en les convocatòries concurrents.  
A aquests efectes, s'entén que dues convocatòries són concurrents quan, en la data de finalització del termini de presentació d'instàncies d'una d'elles, no s'haguera publicat la resolució d'adjudicació de l'altra.  
  
Així mateix, podrà desistir-se de la participació en el present concurs quan hagen transcorregut més de nou mesos entre la convocatòria i la resolució del concurs.  
  
Onze. Cessament i presa de possessió  
En la resolució del concurs s'indicarà allò que corresponga en relació amb el cessament i la presa de possessió en els llocs de treball que hagen de formalitzar-se com a conseqüència de l'adjudicació.  
Si la persona adjudicatària d'un lloc de treball de la present convocatòria prové d'una situació d'excedència voluntària per interès particular i no estiguera integrada en cap cos ni escala, serà integrada d'ofici mitjançant una resolució simultània a la presa de possessió en el cos A1-28, superior tècnic d'investigadors científics de l'administració de la Generalitat, escala A1-28-02, investigador, o escala A1-28-03, professor d'investigació, segons corresponga.  
Si el personal adscrit provisionalment a algun dels llocs convocats per a la seua provisió en aquesta resolució no en resultara adjudicatari de cap, i el lloc que ocupa provisionalment fóra adjudicat en aquest concurs, serà adscrit provisionalment a un altre lloc.  
  
  
Segona  
La comissió de valoració del present concurs tindrà la composició següent:  
Titulars  
President: Manuel Agustí Fonfría, Universitat Politècnica de València  
Vocals:  
· Enrique Blas Ferrer, Universitat Politècnica de València  
· Antonio Granell Richart, IBMCP - Universitat Politècnica de València  
· Juan Ferre Manzanero, Universitat de València  
Vocal secretària: Yolanda Iza Martínez, Direcció General de Funció Pública  
  
Suplents  
President: Amparo Chiralt Boix, Universitat Politècnica de València  
Vocals:  
· Antonio Torregrosa Mira, Universitat Politècnica de València  
· Diego Vicente Orzaez Calatayud, IBMCP - Universitat Politècnica de València  
· Salvador Herrero Sendra, Universitat de València  
Vocal secretària: Carmen Jofre Garrigues, Direcció General de Funció Pública.  
  
La comissió de valoració podrà sol·licitar de la Direcció General de Funció Pública la designació de persones expertes per a l'assessorament, que hi actuaran amb veu però sense vot. Així mateix, el suport tècnic es facilitarà per part de la Direcció General de Funció Pública.  
Les persones que formen part de la comissió de valoració, als efectes de gratificacions i indemnitzacions, es regiran pel que disposa el Decret 24/1997, d'11 de febrer, del Consell de la Generalitat Valenciana, i posteriors modificacions.  
El funcionament de la comissió de valoració s'ajustarà al que preveu el Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i al que estableix la Llei 40/2015, d'1 d'octubre, de règim jurídic del sector públic, per als òrgans col·legiats.  
  
Contra aquesta resolució, que posa fi a la via administrativa, les persones interessades podran interposar recurs contenciós administratiu davant del jutjat contenciós administratiu corresponent, en el termini de dos mesos comptats des de l'endemà de la recepció de la notificació. Així mateix, amb caràcter potestatiu, es podrà interposar un recurs de reposició, en el termini d'un mes des de l'endemà de la notificació, davant el mateix òrgan que ha dictat la resolució. Tot això de conformitat amb el que estableixen els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que les persones interessades puguen exercitar, si és el cas, qualsevol altre que estimen escaient.  
  
  
València, 27 de març de 2017 € La directora general de Funció Pública: Eva Maria Coscollà Grau.  
  
  
ANNEX II  
Memòria del pla d'activitats d'investigació relacionats amb les funcions del lloc de treball que se sol·licita  
  
Els candidats hauran de presentar una memòria escrita sobre un pla d'activitats d'investigació, relacionat amb les funcions dels llocs de treball que sol·liciten. La memòria esmentada haurà d'incloure necessàriament els següents apartats, amb la longitud màxima de pàgines que s'indica (la comissió no valorarà les pàgines que excedisquen del nombre permès).  
  
Portada  
Màxim una pàgina, s'hi inclourà únicament:  
1. Títol, en majúscules, no superior a dues línies de text.  
2. Nom i cognoms  
3. DNI  
4. Data i signatura  
  
Cos de la memòria  
Per a concórrer als llocs del cos A1-28, superior tècnic d'investigadors científics de l'administració de la Generalitat, escala, A1-28-02, investigador, la memòria contindrà obligatòriament els apartats 1 a 6 següents.  
Per a concórrer als llocs del cos A1-28, superior tècnic d'investigadors científics de l'administració de la Generalitat, escala, A1-28-03, professos d'investigació, la memòria contindrà obligatòriament els apartats 1 a 9 següents.  
1. Plantejament del problema que es pretén resoldre amb les activitats d'investigació que es proposen. Importància econòmica, social i mediambiental del problema a la Comunitat Valenciana i a Espanya. Adequació a les línies d'investigació europees (màxim tres pàgines).  
  
2. Bases científiques i tècniques del pla (màxim tres pàgines).  
3. Objectius del pla (màxim una pàgina).  
4. Aportacions prèvies del candidat al tema (màxim una pàgina).  
5. Recursos disponibles i recursos necessaris (màxim dues pàgines).  
6. Activitats a realitzar. Planificació temporal (màxim dues pàgines).  
7. Socis potencials i sinergies (màxim una pàgina).  
8. Fonts de finançament (màxim una pàgina).  
9. Indicadors de realització i d'impacte (màxim una pàgina).  
  
El format del document haurà de complir els requisits següents:  
· Grandària de pàgina: A4.  
· Orientació: vertical.  
· Marges: superior, 1,5 cm; inferior, 1,2 cm; esquerre, 2 cm; dret, 2 cm.  
· Interlineat: senzill.  
· Font: Times New Roman o semblant, de 12 punts.